Ne biraju sredstva, mjesto, niti vrijeme za političke obračune

Korisnička ocjena: 3 / 5

Molimo ocijenite Glas 1 Glas 2 Glas 3 Glas 4 Glas 5

Detalji Kreirano: Srijeda, 08 Travanj 2020 18:57 Objavljeno: Srijeda, 08 Travanj 2020 18:57 Napisao/la Grad Valpovo Hitovi: 3426

VALPOVO Gradonačelnik Valpova Matko Šutalo, objavio je na mrežnim stranicama Grada Valpova pismo kojim izražava zabrinutost zbog neprihvaćanja točaka dnevnog reda koje jamče nastavak ugovorenih projekata. Pismo prenosimo u cijelosti.

Poštovane sugrađanke i sugrađani, poštovani mještani prigradskih naselja,

ovim putem izražavam svoju zabrinutost te sam primoran, po ne znam koji puta, obratiti Vam se na ovakav način i upoznati Vas, ali i upozoriti, na rad i nastojanja valpovačkog HDZ-a i njihovih koalicijskih partnera s ciljem stopiranja daljnjeg razvoja našega grada.

Naime, na prethodnoj sjednici Gradskog vijeća Grada Valpova, valpovački HDZ i njihovi koalicijski partneri nisu prihvatili točke dnevnog reda koje jamče nastavak ugovorenih projekata te su direktno doveli u pitanje realizaciju nekoliko desetaka milijuna kuna koje je Grad Valpovo unazad tri godine ostvario kroz EU fondove.

Ovim činom vijećnici valpovačkog HDZ-a i njihovi poslušnici i to redom: DEJAN PISAČIĆ (Ladimirevci), ŽELJKO VARŽIĆ (Zelčin), IVANA BAGARIĆ (Valpovo), VITOMIR MATOKOVIĆ (Marjančaci), JOZO PIŠKORJANAC (Harkanovci), STANKO MILOŠEVIĆ (Valpovo), MARKO TOMOKOVIĆ (Ladimirevci), ZDRAVKO ČORIĆ (Valpovo), SPOMENKA STANIĆ (Ivanovci), JOZO BOGDANOVIĆ (Nard) i DUBRAVKO KUČINAC (Osijek), na čelu s ANTUNOM KATALENIĆEM (predsjednik GO HDZ Valpovo), dokazali su da im nije stalo do gospodarskog razvoja grada Valpova niti do boljitka života svih nas te su ugrozili realizaciju sljedećih projekata:

Biciklističke staze u ulici Ive Lole Ribara i Matije Gupca – 8.451.000,00 kn

Izgradnja prometne infrastrukture i javne rasvjete u Zoni malog gospodarstva II Grada Valpova – 8.544.243,26 kn

Starovalpovački put – 1.238.407,84 kn

Parkiralište kod groblja u Valpovu – 900.000,00 kn

Rekonstrukcija, dogradnja i opremanje zgrade Društvenog doma u Nardu – 4.214.000,00 kn

Energetska obnova zgrade DVD-a Zelčin- 1.352.630,58 kn

DVD Harkanovci – 302.000,00 kn

DVD Ladimirevci – 2.300,000 kn

Program „Zaželi, radi i ostvari u Valpovu“ u koji je uključeno 72 žene i 260 krajnjih korisnika – 4.000.000,00 kn

UKUPNO: 31.302.281,70 kn

Ovo nije prvi puta da predstavnici HDZ-a na lokalnoj razini, nakon godina i godina beskorisnog rada i svoje nesposobnosti, pokušavaju na sve moguće načine zaustaviti provedbu brojnih projekata koji se sufinanciraju iz sredstava EU, a koji su od velike važnosti za sve građane Grada Valpova.

Izgleda da, i u ovim teškim vremenima za sve nas kada smo suočeni sa svima nam dobro poznatom epidemijom, ne biraju sredstva, mjesto niti vrijeme za političke obračune.

Napominjem, da sam ih i nakon ovog njihovog incidenta još jednom pozvao da na idućoj sjednici Gradskog vijeća ostavimo politiku za neka druga vremena, zajedno sjednemo za stol i damo podršku projektima koje naši sugrađani čekaju desetljećima. Oni su se i na to oglušili. Jasno mi je da su ljubomorni na rezultate koje postiže Valpovačka nezavisna lista i na sve projekte koje radimo, ali nije mi jasno zašto se ponašaju kao da oni žive negdje drugdje, a ne u ovome gradu. Ponašaju se kao da ne žele dobro ovome gradu i njegovim građanima.

Ovim putem Vam poručujem, kao gradonačelnik i predstavnik Valpovačke nezavisne liste, da ću sa svim svojim suradnicima uložiti maksimalne napore kako bi nastavili realizaciju brojnih projekata i doveli Grad Valpovo na mjesto koje mu pripada, a koje su neki (svima nama dobro poznati) olako prepustili.

U ovoj teškoj situaciji uzrokovanoj pojavom koronavirusa moji suradnici i ja i dalje aktivno radimo na svim započetim projektima i pored toga aktivno smo uključeni u Stožer civilne zaštite Grada Valpova te činimo sve kako bismo iz situacije u kojoj se nalazi cijela Hrvatska izašli što prije.

Gradonačelnik

Matko Šutalo

Valpovačka nezavisna lista

#BUDIODGOVORAN #OSTANIDOMA #OSTANIZDRAV

Poštujte upute i Odluke Stožera civilne zaštite RH!